cyanic-selkie/wikianc huggingface dataset:
นีโค ร็อสแบร์ค
ก่อนเข้าสู่วงการรถสูตรหนึ่ง
นิโคชอบนั่งตักพ่อหัดขับรถคาร์ทมาตั้งแต่เด็ก ๆ เคเค รอสเบิร์กเองก็ตามใจ และคอยสนับสนุนลูกชายเสมอในการแข่งรถ นิโคเริ่มต้นแข่งรถคาร์ทตั้งแต่อายุได้เพียง 11 ขวบ และได้รางวัลจากการแข่งในหลายประเทศ รวมทั้งในระดับทวีปยุโรปและอเมริกา ในปีค.ศ. 2002 เขาเข้าแข่งรายการฟอร์มูล่าบีเอ็มดับบลิว (Formula BMW) ให้กับทีมของพ่อเขาเอง และคว้าแชมป์ปีนั้นมาได้อย่างง่ายดายด้วยการชนะถึง 9 สนาม เขาจึงได้รับโอกาสให้ขับทดสอบกับทีมบีเอ็มดับบลิว-วิลเลียมส์ (BMW-Williams) เมื่ออายุเพียง 17 ปี 5 เดือน เป็นเด็กหนุ่มอายุน้อยที่สุดเท่าที่เคยมีมาที่ได้ขับรถสูตรหนึ่ง นิโคฉายแววให้เห็นตั้งแต่ตอนนั้น เขาทำแบบทดสอบของทีมวิลเลียมส์ได้คะแนนสูงกว่าที่นักขับทุกคนเคยทำมา หลังการขับทดสอบที่คาตาลุนญ่าเซอร์กิต (Circuit de Catalunya) เสร็จลง นิโคก็ตั้งใจว่าจะเป็นนักแข่งรถสูตรหนึ่งให้ได้
นิโคย้ายมาแข่งในรายการฟอร์มูล่าทรี ยูโรซีรีส์ (Formula3 Euroseries) อีกสองปี และทำผลงานได้ดี ในปี ค.ศ. 2005 ทีมบีเอ็มดับบลิว-วิลเลียมส์จึงเซ็นสัญญาให้เขาเป็นนักขับทดสอบของทีม ปีเดียวกันนั้นเอง นิโคลงแข่งรายการจีพีทู (GP2) ซึ่งเพิ่งมีขึ้น และเขาก็คว้าแชมป์ เอาชนะเฮย์กิ โควาไลเนน (Heikki Kovalainen) และสกอตต์ สปีด (Scott Speed) มาได้ นับเป็นแชมป์คนแรกของรายการนี้
แข่งรถสูตรหนึ่ง
หลังจากได้แชมป์จีพีทูมาหมาด ๆ เดือนพฤศจิกายน ค.ศ. 2005 แฟรงค์ วิลเลียมส์ (Frank Williams) ก็คว้าตัวนิโคเซ็นสัญญาฉบับใหม่ให้เป็นนักแข่งรถสูตรหนึ่งของทีมสำหรับปี 2006 ทีมเป็นเหตุผลหนึ่งที่ทำให้นิโคตัดสินใจขับให้วิลเลียมส์ทันที เขารู้จักทีมงานหลาย ๆ คนแล้วจากตอนที่เป็นนักขับทดสอบ และความสำเร็จของพ่อเขากับทีมวิลเลียมส์ ในปี ค.ศ. 1982 ยังเป็นที่จดจำจนถึงทุกวันนี้
ในการลงแข่งรถสูตรหนึ่งสนามแรกที่บาห์เรนกรังด์ปรีซ์ นิโคไม่เพียงแต่สามารถเก็บคะแนนได้โดยเข้าเส้นชัยเป็นที่ 7 ทั้งที่ต้องเข้าพิทเพื่อเปลี่ยนจมูกรถตั้งแต่รอบแรก หากเขายังสร้างสถิติเป็นนักขับอายุน้อยที่สุดในประวัติศาสตร์ ที่ทำเวลาต่อรอบดีที่สุดของการแข่งขัน ด้วยอายุเพียง 20 ปี 8 เดือน 13 วัน
ค.ศ. 2007 นิโคยังลงแข่งในนามของทีมวิลเลียมส์ ซึ่งเปลี่ยนเครื่องยนต์ใหม่มาใช้ของโตโยต้าแทนเครื่องคอสเวิร์ธเดิม และได้เพื่อนร่วมทีมคนใหม่เช่นกันคืออเล็กซานเดอร์ ววร์ซ (Alexander Wurz) ซึ่งมาแทนที่มาร์ค เว็บเบอร์ (Mark Webber) ที่ย้ายไปขับให้กับทีมเรดบูลเรซซิง (Red Bull Racing)
สถิติการแข่ง
(Template:ตัวหนาหมายถึงได้ตำแหน่งโพล ตัวเอียงหมายถึงทำเวลาต่อรอบดีที่สุด) † นักแข่งไม่จบการแข่งขันในสนาม แต่ถือว่าจบการแข่งขันในสนาม เนื่องจากแข่งขันในสนามมากกว่า 90% ของรอบทั้งหมดในการแข่งขันสนามนั้น ‡ ได้คะแนนครึ่งคะแนน เนื่องจากการแข่งขันในสนามน้อยกว่า 75% ของรอบทั้งหมดในการแข่งขันสนามนั้น
แหล่งข้อมูลอื่น
1985
ไทต์ฟิต
ไทต์ฟิต (Tight Fit) เป็นวงป็อปอังกฤษ ที่มีเพลงฮิตหลายเพลงในต้นคริสต์ทศวรรษ 1980 รวมถึงซิงเกิลอันดับ 1 อังกฤษ (นาน 3 สัปดาห์) กับเพลงที่นำกลับมาทำใหม่ที่ชื่อ "The Lion Sleeps Tonight" ในปี ค.ศ. 1982
สงครามรัสเซีย–ยูเครน
สงครามรัสเซีย–ยูเครน (російсько-українська війна) เป็นสงครามต่อเนื่องระหว่างรัสเซีย(พร้อมกับกองกำลังแบ่งแยกดินแดนที่สนับสนุนรัสเซีย) และยูเครน มันถูกเริ่มต้นขึ้นโดยรัสเซียในเดือนกุมภาพันธ์ ค.ศ. 2014 ภายหลังจากการปฏิวัติแห่งศักดิ์ศรีของยูเครน และจุดสำคัญในช่วงแรกไปที่สถานะของไครเมียและดอนบัส ซึ่งเป็นที่ยอมรับในระดับสากลว่าเป็นส่วนหนึ่งของยูเครน แปดปีแรกของความขัดแย้งครั้งนี้ รวมไปถึงรัสเซียได้ผนวกรวมแหลมไครเมีย(ค.ศ. 2014) และสงครามในดอนบัส(ค.ศ. 2014-ปัจจุบัน) ระหว่างยูเครนและฝ่ายแบ่งแยกดินแดนที่ได้รับการสนับสนุนจากรัสเซีย ตลอดจนถึงอุบัติการณ์ทางเรือ สงครามไซเบอร์ และความตึงเครียดทางการเมือง ตามมาด้วยการรวมตัวกันของกองทัพรัสเซียบนบริเวณชายแดนรัสเซีย-ยูเครน ตั้งแต่ช่วงปลายปี ค.ศ. 2021 ความขัดแย้งครั้งนี้ได้ขยายออกไปอย่างมีนัยสำคัญ เมื่อรัสเซียเปิดฉากการรุกรานยูเครนอย่างเต็มรูปแบบ เมื่อวันที่ 24 กุมภาพันธ์ ค.ศ. 2022
ภายหลังจากการประท้วงของยูโรไมดานและการปฏิวัติได้ส่งผลทำให้ถอดถอนประธานาธิบดี วิกตอร์ ยานูกอวึช ที่สนับสนุนรัสเซียในเดือนกุมภาพันธ์ ค.ศ. 2014 มีการก่อความไม่สงบของฝ่ายที่สนับสนุนรัสเซียได้ปะทุขึ้นในบางส่วนของยูเครน ทหารรัสเซียที่ไม่มีเครื่องยศได้เข้าควบคุมตำแหน่งทางยุทธศาสตร์และโครงสร้างพื้นฐานในดินแดนไครเมียของยูเครนและเข้ายึดรัฐสภาไครเมีย รัสเซียจัดให้มีการลงประชามติที่มีการโต้เถียงกัน ซึ่งผลลัพธ์ที่ออกมาคือ ไครเมียจะต้องถูกเข้าร่วมกับรัสเซีย สิ่งนี้นำไปสู่การผนวกไครเมีย ในเดือนเมษายน ค.ศ. 2014 การเดินขบวนของกลุ่มที่สนับสนุนรัสเซียในดอนบัสได้ก่อให้เกิดบานปลายจนกลายเป็นสงครามระหว่างกองทัพยูเครนและกองกำลังฝ่ายแบ่งแยกดินแดนที่ได้รับการสนับสนุนจากรัสเซียของสาธารณรัฐประชาชนดอแนตสก์และสาธารณรัฐประชาชนลูฮันสก์ซึ่งประกาศตนเป็นอิสระ
ยานพาหนะทางทหารของรัสเซียที่ไม่เครื่องหมายได้ก้าวข้ามชายแดน สู่สาธารณรัฐดอแนตส์ สงครามโดยไม่ได้มีการประกาศได้เริ่มขึ้นระหว่างกองกำลังยูเครนในฝ่ายหนึ่งและฝ่ายแบ่งแยกดินแดนที่ได้ผสมปนเปกับทหารรัสเซียในอีกฝ่ายหนึ่ง แม้ว่ารัสเซียจะพยายามหลบซ่อนในการมีส่วนร่วม สงครามได้จบลงด้วยความขัดแย้งคงที่ กับความพยายามในการเรียกร้องให้มีการหยุดยิงซึ่งประสบความล้มเหลวซ้ำแล้วซ้ำเล่า ใน ค.ศ. 2015 รัสเซียและยูเครนได้ลงนามในข้อตกลงมินสค์ 2 แต่มีข้อพิพาทหลายประการที่คอยขัดขวางจนไม่สามารถบรรลุผลได้อย่างเต็มที่ ใน ค.ศ. 2019 ประมาณ 7% ของยูเครนถูกจัดประเภทโดยรัฐบาลยูเครนว่าเป็นดินแดนที่ถูกยึดครองเป็นการชั่วคราว
ใน ค.ศ. 2021 และต้นปี ค.ศ. 2022 มีการรวมตัวกันของกองทัพรัสเซียครั้งใหญ่บริเวณรอบชายแดนยูเครน เนโทได้กล่าวหาว่ารัสเซียทำการวางแผนในการรุกรานซึ่งได้ให้การปฏิเสธ วลาดีมีร์ ปูติน ประธานาธิบดีแห่งรัสเซียได้วิจารณ์ว่า การขยายตัวของเนโทเป็นภัยคุกคามต่อประเทศของเขา และต้องการห้ามเพื่อไม่ให้ยูเครนเข้าร่วมเป็นพันธมิตรทางทหารมาโดยตลอด นอกจากนี้ เขายังได้แสดงมุมมองของลัทธิการทวงดินแดนกลับคืนมา(irredentist) ได้ตั้งคำถามถึงสิทธิในการดำรงอยู่ของยูเครน และได้บอกกล่าวที่เป็นเท็จว่ายูเครนถูกก่อตั้งขึ้นโดยวลาดีมีร์ เลนิน เมื่อวันที่ 21 กุมภาพันธ์ ค.ศ. 2022 รัสเซียได้ให้การรับรองอย่างเป็นทางการแก่ทั้งสองรัฐฝ่ายแบ่งแยกดินแดนซึ่งประกาศตนเป็นอิสระในดอนบัส และส่งกองกำลังทหารเข้าไปในดินแดนอย่างเปิดเผย สามวันต่อมา รัสเซียเข้ารุกรานยูเครน ประชาคมระหว่างประเทศส่วนใหญ่ได้กล่าวประณามรัสเซียอย่างหนักสำหรับการกระทำของตนในยูเครน โดยกล่าวหาว่าได้ทำการละเมิดกฏหมายระหว่างประเทศและรุกล้ำอธิปไตยของยูเครนอย่างร้ายแรง หลายประเทศได้ดำเนินการในการคว่ำบาตรทางเศรษฐกิจต่อรัสเซีย บุคคลหรือบริษัทที่มาจากรัสเซีย โดยเฉพาะอย่างยิ่งในภายหลังการรุกราน ค.ศ. 2022
BCG
BCG (บีซีจี ในภาษาอังกฤษ) อาจหมายถึง
คฤหาสน์วิปลาส (เกมกระดาน)
คฤหาสน์วิปลาส หรือ Mansions of Madness เป็นเกมกลยุทธ์บนโต๊ะที่ออกแบบโดย คอรีย์ โคนีซกา และเผยแพร่โดย Fantasy Flight Games ในปี 2011 โดยเป็นเกมที่มีพื้นฐานมาจากนวนิยายของ เอช. พี. เลิฟคราฟท์ ซึ่งจะทำให้ผู้เล่นได้สัมผัสความสยอง และปริศนาในแบบเลิฟคราฟท์
ในปี 2021 คฤหาสน์วิปลาส ฉบับภาษาไทยได้ออกจำหน่ายเป็นคร้ังแรก โดยมีสยามบอร์ดเกมส์ และ มีนบุ๊กเกมส์ เป็นผู้ถือลิขสิทธิ์จัดจำหน่ายในประเทศไทย
รุ่นที่หนึ่ง
คฤหาสน์วิปลาส ในรุ่นแรกต้องมีผู้เล่นตั้งแต่ 2 – 5 คน โดยมีผู้เล่น 1 คน เป็นผู้ควบคุมเกม ซึ่งจะทำหน้าที่เล่าเนื้อเรื่องและเหตุการณ์ที่เกิดขึ้น และควบคุมการเดิน และการโจมตีของสัตว์ประหลาด ส่วนผู้เล่นคนอื่นจะรับบทเป็นนักสืบที่เข้ามาในบ้านผีสิงเพื่อทำการแก้ปริศนาที่เกิดขึ้น ในตอนต้นของเกม ผู้เล่นจะเลือกเนื้อเรื่องและติดตั้งแผนที่ตามที่กำหนด ผู้ควบคุมจะทำความเข้าใจกับกฎต่าง ๆ และจัดวางแผนที่ และอุปสรรคตามที่กำหนด หลังจากติดตั้งเกมแล้ว ผู้เล่นจะเริ่มต้นที่จุดเริ่มต้นที่กำหนดไว้ และหากมีตัวละครหลัก ผู้เล่นที่มีบทบาทเป็นตัวละครหลักจะได้เล่นก่อน หากไม่มี ผู้เล่นที่อายุน้อยที่สุดจะได้เล่นก่อน จากนั้นผู้เล่นแต่ละคนจะทำการสำรวจคฤหาสน์ร้างนี้ โดยแต่ละคนสามารถเคลื่อนที่ไปได้สองช่องและดำเนินการอย่างใดอย่างหนึ่ง และผู้เล่นแต่ละคนจะมีค่าสุขภาพและสติที่ลดลงเมื่อตัวละครที่ควบคุมได้รับบาดเจ็บหรือหวาดกลัว แต่ละครั้งที่ผู้เล่นได้รับความเสียหาย ผู้ควบคุมเกมอาจเล่นการ์ดบาดแผลซึ่งก่อให้เกิดการลงโทษเพิ่มเติมได้ ตัวอย่างเช่น ผู้เล่นอาจได้รับความเสียหายถึงขั้นขาหักและไม่สามารถเคลื่อนไหวได้เร็วเหมือนเมื่อก่อน หรือผู้เล่นอาจมีอาการกลัวความมืดหลังจากเผชิญกับความสยองเหนือธรรมชาติ ในระหว่างตาของผู้เล่น ผู้ควบคุมอาจเล่นการ์ดมิธอสเพื่อพยายามทำให้ตัวละครบาดเจ็บทางร่างกายหรือจิตใจ ทำให้เสื่อมเสียหรือทำลายสิ่งของ หรือมิฉะนั้นก็ปล่อยคืน
หลังจากผู้เล่นจบรอบ ผู้ควบคุมเกมจะมีปฏิกิริยาตอบสนอง และรวบรวมจุดคุกคามเท่ากับจำนวนผู้ตรวจสอบในแต่ละรอบ จุดคุกคามเป็นทรัพยากรที่จำเป็นสำหรับการใช้การ์ดความสามารถส่วนใหญ่ของผู้ควบคุมเกม
ส่วนเสริม
ในคฤหาสน์วิปลาส รุ่นแรก มีส่วนเสริมออกมาทั้งหมด 2 ตัว ได้แก่ Forbidden Alchemy ออกมาเมื่อปี 2011 และ Call of the Wild ออกมาเมื่อปี 2013 ทั้งสองส่วนเสริมออกแบบโดย คอรีย์ โคนีซกา
รุ่นที่สอง
คฤหาสน์วิปลาส รุ่นที่สอง ได้ออกวางจำหน่ายเมื่อ 4 กันยายน 2016 ซึ่งนอกเหนือจากการปรับเปลี่ยนเล็กน้อยแล้ว รูปแบบการเล่นยังคงคล้ายเดิมเพียงแต่จะเปลี่ยนผู้ควบคุมเกมจากคนมาเป็นแอปพลิเคชันแทน ซึ่งสามารถเปิดได้จากสตีมบนเครื่องแมคและพีซี ไอโอเอส และแอนดรอยด์ ซึ่งตัวแอพจะทำการควบคุมเกม สร้างแผนที่ ปล่อยสัตว์ประหลาด และสร้างปริศนาขึ้นมาแบบสุ่ม เพื่อสร้างความหลากหลายของตัวเกม และระดับความยากไปตามสถานการณ์ ซึ่งด้วยการที่แอพเป็นตัวควบคุมเกม ทำให้ในรุ่นนี้สามารถที่จะเล่นคนเดียวได้
และในรุ่นนี้ได้อนุญาตให้ผู้ที่มีตัวเกมรุ่นแรก สามารถนำตัวละคร แผ่นแผนที่ ตัวสัตว์ประหลาด มาร่วมเล่นได้เพื่อเพิ่มสถานการณ์ให้หลากหลายยิ่งขึ้น และหลังจากนั้นไม่นานตัวเกมก็ได้ออกคอลเลกชัน Recurring Nightmares และ Suppressed Memories สำหรับผู้ที่ไม่มีตัวเกมในรุ่นแรก
ตัวเกมมาพร้อมกับเนื้อเรื่อง 4 เรื่องที่มีความยาวและความยากแตกต่างกันออกไป และมีเนื้อเรื่อง DLC ที่ผู้เล่นสามารถซื้อเพื่อมาเล่นได้ และผู้เล่นคนใดที่มีเกมรุ่นแรก หรือมีคอลเลกชัน Recurring Nightmares และ Suppressed Memories จะสามารถเล่นเนื้อเรื่องเพิ่มเติมได้
ฟิกเกอร์ แอนด์ไทล์ คอลเลกชันส์
ใน คฤหาสน์วิปลาส รุ่นที่สอง มาพร้อมกับชุดแปลงที่ช่วยให้ผู้ที่มีเกมรุ่นแรก และส่วนเสริมอย่างใดอย่างหนึ่งจากสองส่วนนี้สามารถใช้ตัวละคร สัตว์ประหลาด และชิ้นส่วนในขณะที่เล่นเนื้อเรื่องในรุ่นที่สองได้ ซึ่งผู้ใหม่ที่ไม่มีตัวเกมรุ่นแรก ไม่จำเป็นต้องมีก็ได้ แต่มีสำหรับเพื่อต้องการเพิ่มอรรถรสในการเล่น และเพิ่มความหลากหลายให้กับเกม แผนที่มากขึ้น และสัตว์ประหลาดมีหลากหลาย และมีตัวเลือกในการกระทำมากขึ้น อย่างไรก็ตาม เนื่องจากการผลิตเกมรุ่นแรกและส่วนเสริมได้หยุดลง Fantasy Flight Games จึงตัดสินใจบรรจุส่วนประกอบเกมเก่าเป็นคอลเลกชันฟิกเกอร์และไทล์ใหม่สองชุด และวางจำหน่ายพร้อมกัน สิ่งเหล่านี้ไม่ถือเป็นส่วนเสริมที่แท้จริง แต่เป็นการบรรจุส่วนประกอบรุ่นเก่าที่เลิกผลิตใหม่ ซึ่งอนุญาตให้ผู้เล่นใหม่เพิ่มลงในเกมรุ่นที่สองได้
คอลเลกชันฟิกเกอร์และไทล์ ออกมาเพียง 2 ชุดเท่านั้นคือ Recurring Nightmares Figure and Tile Collection ซึ่งประกอบด้วยตัวละคร สัตว์ประหลาด การ์ด และแผนที่จากคฤหาสน์วิปลาส รุ่นแรก และ Suppressed Memories Figure and Tile Collection ซึ่งประกอบด้วยตัวละคร สัตว์ประหลาด การ์ด และแผนที่จากส่วนเสริม Forbidden Alchemy และ Call of the Wild
ประเทศวานูวาตูในโอลิมปิกเยาวชนฤดูร้อน 2010
บาสเกตบอล
ผลการแข่งขันดังนี้ :
หญิง
นักกีฬา Lavinia Edgell Christina Izono Emily Lango (C) Poline Maliliu
กลีเซอ 876 อี
กลีเซอ 876 อี (Gliese 876 e) เป็นดาวเคราะห์นอกระบบที่โคจรรอบดาวฤกษ์ กลีเซอ 876 ตั้งอยู่ในกลุ่มดาวคนแบกหม้อน้ำ มันมีอยู่ในคลื่นลาปลาซ 1:2:4 ที่มีดาวเคราะห์ กลีเซอ 876 ซี และกลีเซอ 876 บี วงโคจรของดาวเคราะห์ e ในแต่ละดาวเคราะห์ b ทั้งสองวงโคจรสมบูรณ์ของดาวเคราะห์ และดาวเคราะห์ C สมบูรณ์ทั้งสี่
ทิฟฟานีบลู
ทิฟฟานีบลู (Tiffany Blue)เป็นชื่อเรียกของสีของไข่โรบินสีฟ้าอ่อนขนาดกลางที่เกี่ยวข้องกับทิฟฟานีแอนด์โค บริษัทเครื่องประดับแห่งนครนิวยอร์กที่สร้างโดยชาร์ลส์ ทิฟฟานีและจอห์น ยังในปี พ.ศ. 2380 สีนี้ถูกใช้บนหน้าปกของหนังสือทิฟฟานีบลู ตีพิมพ์ครั้งแรกในปี พ.ศ. 2388 ตั้งแต่นั้นเป็นต้นมาทิฟฟานีแอนด์โคได้ใช้สีอย่างแพร่หลายในสื่อส่งเสริมการขาย เช่น กล่องและกระเป๋า
รอเชสเตอร์ (รัฐนิวยอร์ก)
ปัจจุบันเมืองรอเชสเตอร์เป็นเมืองศูนย์กลางการศึกษาระดับสูงนานาชาติ เช่นเดียวกับการพัฒนาด้านการแพทย์และเทคโนโลยี เป็นที่ตั้งของมหาวิทยาลัยหลายแห่ง เช่น มหาวิทยาลัยรอเชสเตอร์ และสถาบันเทคโนโลยีรอเชสเตอร์ (Rochester Institute of Technology) นอกจากนั้นยังเป็นสถานที่ที่มีการคิดค้น ประดิษฐ์ผลิตภัณฑ์ เครื่องอุปโภคบริโภค เป็นที่ตั้งของบริษัทโกดัก, เบาช์แอนด์ลอมบ์ และซีรอกซ์
ประชากรกลุ่มแรก 15 คน มีการตั้งถิ่นฐานถาวรครั้งแรกเมื่อปี ค.ศ. 1811 ในปี ค.ศ. 1823 รอเชสเตอร์วิลล์มีพื้นที่ 1,012 เอเคอร์ (4 กม2) มีประชากร 2,500 คน จากนั้นหมู่บ้านรอเชสเตอร์วิลล์เป็นที่รู้จักในชื่อ รอเชสเตอร์ ในปี ค.ศ. 1830 มีประชากร 9,200 คน และในปี ค.ศ. 1834 ตั้งขึ้นเป็นเมือง
พระเจ้าซาร์บอริสที่ 3 แห่งบัลแกเรีย
พระเจ้าซาร์บอริสที่ 3 แห่งบัลแกเรีย (30 มกราคม พ.ศ. 2437 - 28 สิงหาคม พ.ศ. 2486) (พระนามเต็ม:บอริส คลีเมนต์ โรเบิร์ต มาเรีย ปิอุส ลุดวิก สตานิสเลาส์ ซาเวียร์ )เป็นพระโอรสในพระเจ้าซาร์เฟอร์ดินานด์ที่ 1 แห่งบัลแกเรียกับเจ้าหญิงมารี หลุยส์แห่งปาร์มา พระองค์ทรงขึ้นครองราชสมบัติหลังจากพระบิดาทรงสละราชบัลลังก์ในปีพ.ศ. 2461 หลังจากความพ่ายแพ้ของราชอาณาจักรบัลแกเรียในสงครามโลกครั้งที่ 1 นับเป็นการพ่ายแพ้ครั้งที่ 2 หลังจากกองทัพบัลแกเรียพ่ายแพ้ในสงครามบอลข่านครั้งที่ 2ในปีพ.ศ. 2456 ด้วยสนธิสัญญาเนยยี-เซอร์-ไซน์ทำให้บัลแกเรียต้องแบ่งดินแดนและจ่ายค่าปฏิกรรมสงครามแก่ประเทศเพื่อนบ้าน ด้วยเหตุนี้ทำให้เกิดการคุกคามความมั่นคงทางการเมืองและเศรษฐกิจ ทำให้เกิดกระแสการต้องการเปลี่ยนแปลงการปกครองอย่างมากในช่วงรัชกาลของพระองค์
การรับศีลจุ่มที่ทำให้เกิดข้อโต้แย้ง
เจ้าชายบอริสได้ประสูติในวันที่ 30 มกราคม พ.ศ. 2437 ประเทศบัลแกเรีย เจ้าชายเฟอร์ดินานด์แห่งบัลแกเรียและเจ้าหญิงมารี หลุยส์แห่งเบอร์เบิน-ปาร์มา พระมเหสีได้ประกาศให้มีการยิงปืนร้อยเอ็ดนัดเพื่อเฉลิมฉลองการประสูติบุตรองค์แรก ในนาม เจ้าชายบอริสแห่งทูร์นูโว
ในช่วงที่ประสูตินี้บัลแกเรียอยู่ในท่ามกลางปัญหาความซับซ้อนทางการเมือง เนื่องจากเป็นประเทศใหม่ซึ่งนับถือศาสนาคริสต์ นิกายกรีกออร์ทอด็อกซ์ และเคยเป็นอาณานิคมของจักรวรรดิออตโตมัน เจ้าชายเฟอร์ดินานด์แห่งบัลแกเรียและเจ้าหญิงมารี หลุยส์ทรงศรัทธาในนิกายโรมันคาทอลิกอย่างแรงกล้า ทำให้ปัญหาทางด้านศาสนาเป็นสิ่งที่จำเป็นต้องแก้ไขในดินแดนนี้
บัลแกเรียกับรัสเซียมีความสัมพันธ์ที่ไม่ดีต่อกัน รัสเซียไม่พอใจกับการเป็นพระเจ้าซาร์ของเจ้าชายเฟอร์ดินานด์ ซึ่งเป็นพระโอรสของเจ้าชายเยอรมันที่เป็นพันธมิตรกับอังกฤษและพระมารดาซึ่งเป็นเจ้าหญิงฝรั่งเศสคือ เจ้าหญิงคลีเมนทีนแห่งออร์เลออง เจ้าชายเฟอร์ดินานด์ได้รับการเลือกให้เป็นเจ้าผู้ครองบัลแกเรียซึ่งทรงเกลียดชังรัสเซีย
แต่เจ้าชายบอริส พระโอรสของของพระองค์ทรงแบ็ฟติสท์ตามคาทอลิกแล้ว พระเจ้าเฟอร์ดินานด์ทรงจริงจังอย่างยิ่งที่จะเปลี่ยนมานับถือออร์ทอด็อกซ์ การแบ็ฟติสท์ในนิกายนี้จะช่วยให้พระองค์ใกล้ชิดกับชาวบัลแกเรียได้ แต่สมเด็จพระจักรพรรดิอเล็กซานเดอร์ที่ 3 แห่งรัสเซียทรงปฏิเสธที่จะรับรองพระองค์
อย่างไรก็ตามการที่ทรงกระทำเช่นนี้ทำให้เป็นข่าวใหญ่ไปทั่วยุโรป สมเด็จพระสันตะปาปาลีโอที่ 13แห่งโรมันคาทอลิกทรงบัพพาชนียกรรมพระเจ้าเฟอร์ดินานด์ สมเด็จพระจักรพรรดิฟรานซ์ โจเซฟที่ 1 แห่งออสเตรียทรงร้องขอให้เจ้าหญิงมารี หลุยส์ทูลเตือนการกระทำของพระสวามี ทำให้พระเจ้าเฟอร์ดินานด์ทรงลังเลพระทัยเล็กน้อยแต่ในที่สุดฝ่ายรัฐชนะ ทำให้พระองค์ทรงยืนยันความคิดเดิม ในวันที่ 15 กุมภาพันธ์ พ.ศ. 2439 ทรงเข้ารีตนับถือออร์ทอด็อกซ์ และจักรพรรดินิโคลัสที่ 2 แห่งรัสเซีย (พระโอรสในจักรพรรดิอะเลคซันดร์ที่ 3 ซึ่งพระเจ้านิโคลัสทรงอภิเษกสมรสกับพระราชนัดดาในสมเด็จพระราชินีนาถวิกตอเรียแห่งสหราชอาณาจักร)ได้กลายเป็นพระบิดาอุปถัมภ์ของเจ้าชายบอริส พระเจ้าเฟอร์ดินานด์และเจ้าหญิงมารี หลุยส์ พระมเหสีหลังจากทรงถูกบัพพาชนียกรรม ทรงตัดสินใจให้พระโอรสองค์ที่ 2 คือ เจ้าชายคีริลแห่งบัลแกเรียเข้ารีตโรมันคาทอลิก เพื่อขอโทษพระสันตะปาปา
คาชิบะ
คาชิบะ เป็นนครที่ตั้งอยู่ทางตะวันตกของจังหวัดนาระ ประเทศญี่ปุ่น ยกฐานะเป็นเทศบาลนครเมื่อวันที่ 1 ตุลาคม ค.ศ. 1991 มีขนาดพื้นที่ทั้งสิ้น 24.26 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 77,516 คน
พระเจ้าซาร์บอริสที่ 3 แห่งบัลแกเรีย
การเลี้ยงดูอย่างเข้มงวด
ในวันที่ 31 มกราคม พ.ศ. 2442 หลังจากเจ้าหญิงมารี หลุยส์ทรงพระประสูติกาลพระธิดาองค์ที่ 2 คือ เจ้าหญิงนาเด็จดาแห่งบัลแกเรีย พระนางก็สิ้นพระชนม์ ทำให้ทุกพระองค์ทรงได้รับการเลี้ยงดูจากพระอัยยิกาคือ เจ้าหญิงคลีเมนทีนแห่งออร์เลออง ซึ่งเป็นพระธิดาของพระเจ้าหลุยส์-ฟิลิปป์ที่ 1 แห่งฝรั่งเศส แค่พระนางก็สิ้นพระชนม์ในวันที่ 16 พฤษภาคม พ.ศ. 2450 พระบิดาจึงทรงเลี้ยงดูและให้การศึกษาด้วยพระองค์เอง
ครูสอนพิเศษของพระองค์เป็นครูชาวสวิส โดยพระเจ้าเฟอร์ดินานด์จะทรงคัดเลือกครูด้วยพระองค์เองและมีการตรวจสอบอย่างเข้มงวด เจ้าชายบอริสทรงศึกษาทุกวิชาในโรงเรียนบัลแกเรีย ทรงสำเร็จการศึกษาในภาษาฝรั่งเศสและเยอรมัน ทรงศึกษาต่ออิตาลีและอังกฤษ แม้แต่ภาษาแอลเบเนียก็ทรงสำเร็จการศึกษา พระบิดาของพระองค์ทรงให้ศึกษาวิทยาศสตร์ธรรมชาติ ทำให้พระองค์ศึกษาตลอดชีวิตซึ่งทำให้ทรงเป็นผู้เชี่ยวชาญ พระบิดาให้พระองค์ศึกษากลศาสตร์เฉพาะหัวรถจักร ในเดือนกันยายน พ.ศ. 2453 ทรงผ่านการสอบวิศวกรรถไฟเมื่อมีพระชนมายุเพียง 15 ชันษา
ทรงเป็นพยานในเหตุการณ์ใหญ่
ในปีพ.ศ. 2454 เจ้าชายบอริสทรงเดินทางไปยังประเทศต่างๆเพื่อเป็นตัวแทนของบัลแกเรียในเวทีโลก เช่น ทรงเข้าร่วมพระราชพิธีราชาภิเษกของพระเจ้าจอร์จที่ 5 แห่งสหราชอาณาจักรที่กรุงลอนดอน และพระราชพิธีฝังพระศพสมเด็จพระราชินีมาเรีย เพียแห่งโปรตุเกสที่เมืองตูริน ทำให้มีการติดต่อกับระดับผู้นำประเทศตางๆ ในวันที่ 1 กันยายน พ.ศ. 2454 ทรงเข้าเยี่ยมพระบิดาอุปถัมภ์คือ สมเด็จพระเจ้าซาร์นิโคลัสที่ 2 แห่งรัสเซีย ทรงได้เป็นพยานในเหตุการณ์สำคัญคือ การลอบสังหารพอยเทอ สตอฟพิน นายกรัฐมนตรีรัสเซีย ซึ่งทรงเห็นด้วยพระองค์เองที่โรงละครโอเปร่าในเคียฟ
ในเดือนมกราคม พ.ศ. 2455 เจ้าชายบอริสทรงเฉลิมฉลองวันประสูติครบรอบ 18 ชันษา และทรงบรรลุนิติภาวะ ในเดือนเดียวกันพระองค์ได้ดำรงเป็นนายทหารและเป็นนายกองร้อยที่ 6 9 เดือนหลังจากเริ่มต้นสงครามบอลข่านครั้งที่ 1ที่ซึ่งเซอร์เบีย,กรีซ,มอนเตเนโกรและบัลแกเรียร่วมกันต่อต้านจักรวรรดิออตโตมันเพื่ออิสรภาพแห่งภูมิภาคมาซิโดเนีย โดยพระองค์ทรงเข้าร่วมรบในแนวหน้าของสมรภูมิ หลังจากได้รับชัยชนะแต่บัลแกเรียไม่ได้ผลประโยชน์เท่าที่ควร ทำให้บัลแกเรียตัดสินใจเข้าโจมตีอดีตพันธมิตรในพ.ศ. 2456 กลายเป็นสงครามบอลข่านครั้งที่ 2 ซึ่งจบลงด้วยโรคระบาด กองทัพถูกทำลายยับเยินด้วยอหิวาตกโรค
หลังจากเกิดความล้มเหลวทางทหารอย่างมาก ทำให้พระเจ้าซาร์เฟอร์ดินานด์ต้องทรงสละราชบัลลังก์อย่างหลีกเลี่ยงไม่ได้ เจ้าชายบอริสได้ถูกเรียกกลับพระราชวังเพื่อเตรียมตัวสืบราชสมบัติ แต่เจ้าชายทรงปฏิเสธและกล่าวว่า "ข้าพเจ้าไม่ต้องการ เมื่อฝ่าบาทจำเป็นต้องไป ข้าพเจ้าจะไปกับพระองค์" พระเจ้าเฟอร์ดินานด์จึงไม่สละราชสมบัติและให้เจ้าชายบอริสไปศึกษาที่วิทยาลัยการสงคราม
ในปีพ.ศ. 2458 พระเจ้าซาร์เฟอร์ดินานด์ทรงตัดสินใจนำประเทศบัลแกเรียเข้าร่วมสงครามโลกครั้งที่ 1ร่วมกับฝ่ายมหาอำนาจกลาง เจ้าชายบอริสทรงพยายามขัดขวางการตัดสินพระทัยของพระบิดาแต่พระเจ้าซาร์ทรงหยุดพระองค์ไว้ จากนั้นมกุฎราชกุมารได้รับการแต่งตั้งในการมอบหมายพิเศษกับสำนักงานใหญ่ของภารกิจของกองทัพ
พระเจ้าซาร์บอริสที่ 3 กษัตริย์แห่งปวงชนบัลแกเรีย
บัลแกเรียในรัชสมัยของพระเจ้าซาร์เฟอร์ดินานด์ ทรงประสบความล้มเหลวทางด้านการทหาร ได้แก่ ประชาชนชาวบัลแกเรียได้หมดความศรัทธาในพระเจ้าเฟอร์ดินานด์ ในที่สุดพระองค์ได้สละราชบัลลังก์ ในวันที่ 3 ตุลาคม พ.ศ. 2461 เจ้าชายบอริสได้ครองราชสมบัติ พระนามว่า พระเจ้าซาร์บอริสที่ 3 แห่งบัลแกเรีย
มีทรงครองราชย์ลางร้ายเริ่มเกิดขึ้น พระองค์ทรงถูกแยกจากพระราชวงศ์ พระองค์ทรงไม่ได้พบกับพระขนิษฐาทั้ง 2 พระองค์ตั้งแต่ปีพ.ศ. 2464 และไม่ได้พบกับพระอนุชาตั้งแต่ปีพ.ศ. 2469 ผลผลิตไม่ดีในปีพ.ศ. 2460 และพ.ศ. 2461 เกิดพวกฝ่ายซ้ายคือ สหภาพอกราเรียนและพรรคคอมมิวนิสต์บัลแกเรีย อย่างไรก็ตามพวกฝ่ายซ้ายได้ถูกกำจัดในปีพ.ศ. 2462 และยังคงระบอบกษัตริย์ไว้
ยุคไร้อำนาจแห่งเผด็จการ
1 ปีหลังจากทรงครองราชสมบัติ อเล็กซานเดอร์ สแตมบอลิยิสกี้จากพรรคสหภาพประชาชนบัลแกเรียได้รับเลือกให้เป็นนายกรัฐมนตรี แม้ว่าเขาจะได้รับคะแนนนิยมจากเหล่าเกษตรกรและชนชั้นกรรมาชีพ นายกรัฐมนตรีแสดงตนต่อต้านสถาบันพระมหากษัตริย์อย่างชัดเจน ในไม่ช้าประธานคณะมนตรีได้จัดตั้งเผด็จการชาวนาขึ้นมาและแสดงตนเป็นปริปักษ์กับเหล่าผู้นำกองทัพระดับสูงและคนชนชั้นกลาง
พระเจ้าซาร์ทรงพยายามให้นายกรัฐมนตรีควรมีความเคารพ พระองค์ทรงพยายามเตือนถึงความทะเยอทะยานของสแตมบอลิยิสกี้ว่ายังคงมีกษัตริย์อยู่แต่ไม่มีอำนาจปกครอง พระองค์ทรงบอกความลับแก่พระญาติว่า "ฉันพบว่าตัวเองนั้นอยู่ในตำแหน่งเพียงเจ้าของร้านเครื่องแก้ว ที่ซึ่งเรานำช้างมา ซึ่งทำให้เกิดเศษกระด้างและสนับสนุนความเสียหาย"
ท้ายที่สุดในวันที่ 9 มิถุนายน พ.ศ. 2466 การรัฐประหารกลายเป็นสิ่งเลวร้ายและฝ่ายค้านรัฐบาลอกราเรียน หนึ่งในผู้นำการรัฐประหารบัลแกเรีย พ.ศ. 2466 อเล็กซานเดอร์ ซานคอฟ และจัดตั้งรัฐบาลเผด็จการขึ้นมาใหม่
ในขณะเดียวกันกรีซได้ประกาศสงครามกับบัลแกเรียจากเหตุการณ์ที่เพทริคที่เป็นกรณีพิพาทกัน และกรีซก็ได้รับการสนับสนุนจากสันนิบาตชาติ ซึ่งกรีซสามารถยึดครองเพทริคได้
การโจมตีจากทั้งสองฝ่าย
ในวันที่ 13 เมษายน พ.ศ. 2468 พระเจ้าซาร์บอริสที่ 3 และพระสหายสี่คนได้กลับจากการล่าสัตว์ที่อราโบคอนัก ใกล้เมืองโอฮานี ในขณะที่ทางกลับ ทรงได้ยินเสียงกระสุนปืนจำนวนมาก คนเฝ้าสัตว์ป่าและพนักงานพิพิธภัณฑ์ธรรมชาติถูกสังหาร กระสุนปืนทำให้คนขับรถได้รับบาดเจ็บ พระเจ้าบอริสทรงควบคุมรถไว้ได้แต่รถพระที่นั่งได้พุ่งชนกับเสา โชคดีที่มีรถบัสผ่นมาทำให้พระองค์และพระสหายอีกสองคนหลบหนีมาได้ และในวันเดียวกันอดีตนายพลและผู้แทนราษฎร คอนสแตนติน จอร์เจียฟ ได้ถูกลอบสังหาร
3 วันต่อมาที่มหาวิหารสเวตา-นาเดลยาในกรุงโซเฟีย มีพิธีฝังศพอดีตนายพลอาวุโสคอนสแตนติน จอร์เจียฟ ที่ซึ่งมีข้าราชการระดับสูงบัลแกเรียเข้าร่วมพิธีมากมาย เหล่าคอมมิวนิสต์และพวกอนาธิปัตย์ได้วางแผนที่จะฝังระเบิดที่มหาวิหารสเวตา-นาเดลยา เพื่อปลงพระชนม์พระเจ้าบอริสที่ 3 และสังหารคณะรัฐบาล ได้เกิดการระเบิดขึ้นในช่วงกลางพิธีและมีผู้เสียชีวิต 128 คน ซึ่งรวมทั้ง นายกเทศมนตรีแห่งโซเฟีย,นายพลทั้ง 11 คน,ข้าราชการระดับสูง 25 คน,หัวหน้ากองตำรวจและเหล่าเยาวชนหญิงที่เข้าร่วมพิธี พระเจ้าซาร์บอริสที่ 3 ซึ่งต้องเข้าร่วมพิธี บังเอิญในวันนั้นพระองค์ทรงมาสายเพราะทรงไปร่วมพิธีฝังศพพระสหายฮันเตอร์ ผู้ร่วมแผนการระเบิดครั้งนี้ถูกจับ 3,194 คน ถูกประหาร 268 คน
พระเจ้าซาร์เพื่อประชาชน
ตั้งแต่การครองราชสมบัติของพระเจ้าซาร์บอริสที่ 3 แห่งบัลแกเรีย พระองค์อุทิศเวลาส่วนใหญ่ในการพักผ่อน เช่น การเก็บดอกไม่ป่าและจับผีเสื้อหรือทรงศึกษากลศาสตร์ โดยเฉพาะหัวรถจักร พระองค์ทรงเริ่มประพาสทั่วประเทศ ได้แก่ ทรงเข้าเมือง,หมู่บ้าน,โรงงาน,ฟาร์มและบางครั้งทรงพำนักในบ้านของชาวนาและทรงจัดทำพันธบัตรแก่ประชาชนบัลแกเรีย
พระเจ้าซาร์บอริสทรงปรากฏอยู่ในข่าวเสมอ ยกตัวอย่างเช่น ระหว่างฤดูร้อน พ.ศ. 2474 ในขณะที่ทะเลดำสภาพอากาศแปรปรวน พระเจ้าซาร์ทรงขับเรือมอเตอร์ออกไปช่วยเหลือประชาชน 6 คนที่กำลังจมน้ำได้อย่างปลอดภัย ในฤดูใบไม้ร่วง พ.ศ. 2477 ระหว่างที่ทรงเดินทางเพื่อไปพักผ่อนอยู่ริมฝั่งทะเลดำ รถไฟของพระองค์เกิดหยุด พระองค์ทรงตกพระทัยรีบต่อเครื่อง พบว่ารถไฟไหม้อย่างรุนแรงจากน้ำมันเครื่องของล้อติดไฟ พระองค์ทรงพยายามให้ผู้โดยสารสงบสติ และทรงควบคุมขบวนรถไฟไปยังสะพานที่ใกล้ที่สุด พระองค์ทรงใช้ทรายเปียกดับไฟและทรงดูแล ควบคุมรถไฟจนถึงเมืองวาร์นา
ในปีพ.ศ. 2469 พระเจ้าซาร์บอริสเสด็จประพาสต่างประเทศครั้งแรกหลังจากทรงครองราชสมบัติ เสด็จประพาสสวิสเซอร์แลนด์และอิตาลี จนกระทั่งพ.ศ. 2473 ทรงข้ามไปยุโรปพร้อมกับเจ้าหญิงยูโดเซียแห่งบัลแกเรีย พระขนิษฐา แต่ด้วยความเกรงกลัวจะถูกลอบโจมตี พระองค์ทรงใช้นามแฝงว่า "เคานท์สตานิสลาส วอร์ซอ ริลสกี้" และเป็นพระเจ้าบอริสที่ 3 เมื่อพบปะบุคคลสำคัญอย่างเป็นทางการ พระองค์ทรงเข้าร่วมสันนิบาตชาติในสวิสเซอร์แลนด์ ทรงเข้าพบ แกสตัน โดวเมอกูร์ ประธานาธิบดีฝรั่งเศส,พอล ฟาน ฮินเดนบูร์ก ประธานาธิบดีเยอรมนี, สมเด็จพระเจ้าอัลแบร์ที่ 1 แห่งเบลเยียม, พระเจ้าวิตโตรีโอ เอมานูเอเลที่ 3 แห่งอิตาลีและทรงล่าสัตว์ร่วมกับพระเจ้าจอร์จที่ 5 แห่งสหราชอาณาจักร พระองค์ยังทรงเข้าพบอัลเบิร์ต ไอน์สไตน์และนักปรัชญา เฮนรี เบิร์กสัน
ในการเสด็จประชุมครั้งแรกที่โรม ทรงเข้าพบเบนิโต มุสโสลินีครั้งแรก มีพระปฏิสันถารกับเขาว่า "ผมชื่นชมท่านที่มีการจัดการเพื่อฟื้นฟู ปรับปรุงอิตาลี แต่เผด็จการเป็นระบอบเบ็ดเสร็จนิยมมีความสามารถชั่วคราวเท่านั้น จำคำพูดของบิสมาร์กที่ว่า คุณสามารถทำทุกอย่างด้วยดาบปลายปืนยกเว้นนั่งบนมัน ผมชื่นชมคุณมากขึ้นถ้าคุณออกจากระบอบนี้ด้วยตนเอง แต่เมื่อจำเป็นที่ต้องออก คุณควรให้อำนาจกลับคืนอย่างถูกต้องตามกฎหมาย"
ซารีนาเพื่อชาวบัลแกเรีย
ในปีพ.ศ. 2470 พระองค์มีพระชนมายุกว่า 30 ปีแล้ว พระเจ้าซาร์บอริสยังไม่ทรงอภิเษกสมรส ทั้งในยุโรปและอเมริกาได้มีการลือมากมายเกี่ยวกับราชินีในอนาคตของบัลแกเรีย ในที่สุดพระองค์ทรงตกหลุมรักเจ้าหญิงชาวอิตาเลียน พระนามว่า เจ้าหญิงจีโอวันนาแห่งซาวอย พระธิดาพระองค์ที่ 3 ใน พระเจ้าวิคเตอร์ เอ็มมานูเอลที่ 3 แห่งอิตาลีกับเจ้าหญิงเอเลนาแห่งมอนเตเนโกร หลังจากพระราชพิธีอภิเษกสมรสของมกุฎราชกุมารอุมแบร์โตแห่งอิตาลีกับเจ้าหญิงมารี-โจเซแห่งเบลเยียม พระเจ้าซาร์บอริสได้ขอเจ้าหญิงจีโอวันนาอภิเษกสมรส
แต่เรื่องของนิกายทางศาสนาทำให้เกิดปัญหาขึ้น โดยรัฐธรรมนูญบัลแกเรียได้เขียนไว้ว่า รัชทายาททุกพระองค์ต้องเป็นนิกายออร์ทอด็อกซ์ แต่สมเด็จพระสันตะปาปาปิอุสที่ 11ทรงต้องการให้พระโอรสธิดาที่ประสูติเข้ารีตโรมันคาทอลิก พระเจ้าซาร์ทรงไม่ยินยอม พระสันตปาปาได้เตรียมบัพพชนียกรรมพระเจ้าซาร์บอริส แต่พระคาร์ดินัลด์ อันเจโล จิอูเซปเป รอนกัลลีซึ่งต่อมาคือ สมเด็จพระสันตะปาปาจอห์นที่ 23 ได้ห้ามปรามพระสันตปาปาไว้ พระเจ้าซาร์บอริสจึงทำข้อตกลงกับพระสันตปาปา
ในวันที่ 25 ตุลาคม พ.ศ. 2473 พระราชพิธีอภิเษกสมรสได้ถูกจัดขึ้นแบบคาทอลิกที่อาซิซิ ประเทศอิตาลี และต่อมาในวันที่ 9 พฤศจิกายน จัดแบบออร์ทอด็อกซ์ที่กรุงโซเฟีย ประเทศบัลแกเรีย ทั้ง 2 พระองค์ทีพระโอรสและธิดารวมกัน 2 พระองค์ ได้แก่
ทั้งสองพระองค์ได้ตัดสินใจที่จะให้พระโอรสและธิดาทำพิธีแบ็ฟติสท์และมีพระนามแบบออร์ทอด็อกซ์ ทำให้ทางวาติกันประท้วงและกล่าวว่า
"พระเจ้าซาร์ต้องลงนามในสัญญาเพื่อทำพิธีล้างบาปเจิมน้ำมนต์และตั้งชื่อลูก ๆ ของเขาให้ศาสนาคริสต์นิกายโรมันคาทอลิก หากไม่ทำตาม พระองค์ต้องยอมรับในสิ่งที่ทรงตอบตามมโนธรรมของพระองค์เอง" และซารีนาจีโอวันนาจะไม่ถูกบัพพาชนียกรรม
ขึ้นสู่อำนาจ
บัลแกเรียในยุคนี้เป็นยุคที่ต่างจากยุคอื่นมาก ถ้าสถานการณ์ความรุนแรงในประเทศสูงขึ้น จะส่งผลให้เกิดปัญหาทางเศรษฐกิจจนถึงขั้นวิกฤต ผลผลิตลดลงถึง 40% ในเวลาเพียง 2 ปีและอัตราการว่างงานเพิ่มขึ้นถึง 200,000 คนจากประชากรทั้งหมด 7 ล้านคน ได้มีการเลือกตั้งในปีพ.ศ. 2474 ประชาชนผิดหวังมากเพราะบุคคลที่เลือกไปไม่สามารถแก้ไขปัญหาได้ นอกจากนี้ในการเลือกตั้งสภาเทศบาลในปีพ.ศ. 2475 พรรคคอมมิวนิสต์ได้คะแนนเสียงในเมืองหลวงโซเฟียแต่สภาถูกสลายอย่างรวดเร็วโดยรัฐบาล
สถานการณ์แย่ลงทุกวัน กลุ่มปัญญาชนและกลุ่มทหารซเวโน ได้ทำการรัฐประหารในวันที่ 19 พฤษภาคม พ.ศ. 2477 พันเอกดาเมียน วาลเชฟและพันเอกจอร์เจียฟ คิมอน เป็นผู้ดำเนินการ พระเจ้าซาร์บอริสทรงถูกบีบบังคับให้ลงพระนามยอมรับรัฐบาลใหม่ รัฐบาลได้ดำเนินนโยบายเผด็จการทำให้เศรษฐกิจฟื้นตัวอย่างรวดเร็วและได้ประกาศเป็นศัตรูกับราชสำนักและสนับสนุนการจัดตั้งสาธารณรัฐ
พระเจ้าซาร์บอริสตัดสินใจที่จะนำอำนาจมาไว้ในพระหัตถ์ ในวันที่ 22 มกราคม พ.ศ. 2478 8 เดือนหลังจากจอร์เจียฟยึดอำนาจ พระเจ้าซาร์ได้แต่งตั้งนายพลเพนโช สลาเตฟ ทำหน้าที่ "ล่าพวกสาธารณรัฐ" และปฏิรูปรัฐบาลใหม่ พระองค์ได้เข้ามาในการเมือง ทำให้พระองค์ได้อำนาจที่แท้จริงในการปกครอง
การจัดตั้งพระราชอำนาจเผด็จการ
การครองอำนาจของพระเจ้าซาร์บอริสในช่วงต้น เป็นการก่อจั้งรัฐบาลของจอร์เจียฟ คิมอน รัฐบาลชุดใหม่นั้ได้ประกอบด้วย 3 นายพล ,สมาชิกจากพรรคต้องห้ามทั้ง 3 คือ พรรคเกษครกร,พรรคประชาธิบไตยแลสกอวอร์และพรรคAgreement และสมาชิกจาก 3 คณะพลเรือน
พระเจ้าซาร์ทรงลดอำนาจและบทบาททางการทหาร พระองค์ได้เสริมสร้างอำนาจแก่พระองค์เองและจัดตั้งระบอบสมบูรณาญาสิทธิราชย์แผนใหม่ ซึ่งคือ เป็นการเปลี่ยนแปลงระบอบเผด็จการทหาร กลุ่มทหารซเวโนและรับอบรัฐสภาแบบดั้งเดิม
การสร้างสัมพันธไมตรีกับนาซีเยอรมนี
จากสนธิสัญญาเนยยี-เซอร์-ไซน์ ทำให้กองทัพบัลแกเรียเป็นอันตรายและหลายครั้งที่รัฐบาลต้องการการแก้ไข ในปีพ.ศ. 2478 ได้เผชิญหน้ากับตุรกี เพื่อป้องกันช่องแคบที่ เธรซทางตะวันตก เมื่อขอบเขตแดนถูกรุกล้ำ บัลแกเรียได้เตรียมทำการโจมตีโดยมีมหาอำนาจยินยอม บัลแกเรียได้หันไปพึ่งฝรั่งเศส,อังกฤษและเยอรมนี เพื่ออาวุธที่ทันสมัย จักรวรรดิไรช์ที่สามได้ตอบรับพร้อมข้อเสนอที่น่าสนใจ แต่ในขณะที่รับข้อเสนอพระเจ้าซาร์บอริสทรงพยายามไม่มีสัญญาณที่ผูกมิตรกับทหารเยอรมัน
ในเชิงพาณิชย์ นาซีเยอรมนีได้ค้นหาประเทศที่มีทรัพยากรการผลิตเกี่ยวกับอาหารและบัลแกเรียมีทรัพยากรมาก ดังนั้นจึงมีการเคลื่อนไหวทางเศรษฐกิจกันทั้ง 2 ประเทศ บัลแกเรียส่งออก 70% แม้จะมีการเจริญเติบโตของฝ่ายประชาชนที่พระองค์ทรงกลัว บัลแกเรียได้อยู่ภายใต้การครอบงำของเยอรมันตามที่ทรงคาด พระองค์จึงพยายามหันไปหาประชาธิปไตยตะวันตก
นโยบายทางการทูตของพระเจ้าซาร์
ในพ.ศ. 2478 ในระหว่างการคว่ำบาตรทางเศรษฐกิจของอิตาลีโดยสัมพันธมิตร ในกรณีที่อิตาลีรุกรานเอธิโอเปียในสงครามอิตาลี-เอธิโอเปีย พระเจ้าซาร์บอริสทรงไม่ลังเลที่จะสนับสนุนการคว่ำบาตรอิตาลี เบนิโต มุสโสลินี เตือนพระองค์ถึงความสัมพันธ์ระหว่างราชวงศ์บัลแกเรียและอิตาลี พระองค์ทรงตอบกลับว่า "ผมไม่ต้องการดำเนินนโยบายโดยใช้ความรู้สึกต่อพ่อแม่ภรรยาผม"
สำหรับความสัมพันธ์ทางการทูตกับประเทศในกลุ่มบอลข่านนับว่าตึงเครียดยิ่งกว่า บัลแกเรียได้ปฏิเสธที่เกี่ยวข้องกับ"ข้อตกลงบอลข่าน" โรมาเนีย,ยูโกสลาเวีย,ตุรกีและกรีซได้กำหนดข้อตกลงขึ้นเพื่อไม่ให้บัลแกเรียเกิดลัทธิสนับสนุนการเรียกร้องดินแดนคืน โดยข้อตกลงนี้บังคับให้บัลแกเรียยอมรับสภสพที่เป็นอยู่ ทำให้ต้องยอมแพ้ทางพฤตินัย ทำให้เกิดความขัดแย้งระหว่างประเทศ สัญญามิตรภาพระหว่างบัลแกเรียและยูโกสลาเวียลงนามในวันที่ 24 มกราคม พ.ศ. 2480
เมื่อสงบ พระเจ้าซาร์บอริสทรงมั่นใจได้ว่าลัทธิสนับสนุนการเรียกร้องดินแดนคืนของบัลแกเรียสามารถแก้ไขได้ผ่านช่องทางการทูตและจะเพิ่มขึ้นด้วยการสนับสนุนอดอล์ฟ ฮิตเลอร์และสงครามโลกครั้งที่ 2
เป็นกลาง
ในช่วงแรกของสงครามโลกครั้งที่ 2 มีความคิดเห็นในสาธารณะระหว่างการสนับสนุนเยอรมนี ซึ่งสัญญาจะจะได้รับอาณาเขตที่เสียไปในสงครามโลกครั้งที่ 1 และเห็นใจฝ่ายที่ต่อต้านฝ่ายอักษะ พระเจ้าซาร์บอริสทรงกล่าวในปีพ.ศ. 2483 ว่า "นายพลของข้าคือผู้นิยมเยอรมัน ข้าคือผู้นิยมนโยบายอังกฤษ,พระราชินีและพสกนิกรคือผู้นิยมอิตาลีและผู้นิยมรัสเซีย ดังนั้นข้าบัลแกเรียเป็นกลาง"
ในเดือนกุมภาพันธ์ พ.ศ. 2483 ฮิตเลอร์ประสบความสำเร็จ พระเจ้าซาร์บอริสทรงเป็นตัวแทนนายกรัฐมนตรีบ็อกดาน ฟิลอฟ ซึ่งนิยมเยอรมัน หลังจากการเข้าพบฮิตเลอร์ในวันที่ 22 กรกฎาคม พ.ศ. 2483 พระองค์ทรงบอกว่า โรมาเนียมีแนวโน้มที่จะยึดครองโดบรุลยา ดังนั้นหลังจากเจรจาโดบรุลยาใต้ถูกคืนสู่บัลแกเรียในวันที่ 7 กันยายน พ.ศ. 2483 โดยสนธิสัญญาคราอิโอวา พระองค์ทรงส่งผลของสนธิสัญญาให้กับฮิตเลอร์,มุสโสลินี และรวมทั้งอังกฤษกับฝรั่งเศสด้วย
ในเดือนตุลาคม พ.ศ. 2483 มุสโสลินีได้เชิญพระองค์ให้ร่วมในสงครามอิตาลี-กรีซ ซึ่งทำให้บัลแกเรียได้รับพื้นที่ถึงทะเลอีเจียนแต่พระองค์ปฏิเสธคำเชิญ ในทำนองเดียวกันแม้จะมีแรงกดดันที่ว่าซาร์ทำให้ฮิตเลอร์ไม่ประสบความสำเร็จ 17 พฤศจิกายน พ.ศ. 2483 บัลแกเรียได้เข้าร่วมในสนธิสัญญาไตรภาคี พระเจ้าซาร์ทรงต้องการที่จะเป็นกลางและตามคำเชิญของฟือเรอห์ พระองค์ตอบว่า "ไม่ตอนนี้" ทัศนคติของพระองค์ตอนนี้ทำให้ได้ชื่อเล่นจากฮิตเลอร์ว่า"จิ้งจอกเขี้ยวลากดิน"
ความกังวลเกี่ยวกับการพบปะกับฮิตเลอร์ ในวันที่ 19 พฤศจิกายน สหภาพโซเวียตเสนอพระเจ้าซาร์บอริสให้เป็นสัญญาทวิภาคีระหว่าง 2 ประเทศ พระเจ้าซาร์ปฏิเสธ นาซีได้ย้ำอีกครั้งถึงสนธิสํญญาไตรภาคีแต่พระองค์ทรงปฏิเสธไปทั้งหมด
เยอรมนี พันธมิตรใหม่
ในเดือรมกราคม พ.ศ. 2484 อดอล์ฟ ฮิตเลอร์ได้ช่วยเหลือเบนิโต มุสโสลินี หลังจากกรีทาทัพเข้ายึดกรีซ กองทัพเยอรมันได้เคลื่อนทัพผ่านโรมาเนียและได้เคลื่อนทัพต่อไปยังบัลแกเรีย พระเจ้าซาร์บอริสทรงถูกบังคับให้ร่วมสนธิสัญญาไตรภาคี โดยบ็อกดาน ฟิลอฟเป็นผู้ลงนามในวันที่ 1 มีนาคม พ.ศ. 2484 และในวันเดียวกันกองทัพเยอรมนีได้เข้าสู่บัลแกเรีย
พระเจ้าซาร์บอริสทรงปฏิเสธที่เจ้าเข้าร่วมดำเนินการทางทหาร แต่เยอรมันได้ขอกำลังบัลแกเรียในวันที่ 19 และ 20 เมษายน กองทัพบัลแกเรียสามารถยึดครองเทรซและมาซิโดเนีย ซึ่งเยอรมันยังมีปัญหากับลัทธิสนับสนุนการเรียกร้องดินแดนคืน ทำให้บัลแกเรียเป็นผู้ดูแลประเทศในแถบบอลข่าน ชาวบัลแกเรียได้ให้ขนานนามพระเจ้าซาร์ว่า "ผู้รวมแผ่นดิน"
ในวันที่ 13 ธันวาคม พ.ศ. 2484 ราชอาณาจักรบัลแกเรียได้ประกาศสงครามกับอังกฤษและสหรัฐอเมริกา
ชาวยิวในบัลแกเรีย
ในวันที่ 29 ธันวาคม พ.ศ. 2483 รัฐบาลได้วางแผนก่อตั้งองค์กรยุวชน เบรนนิกซึ่งเป็นแรงบันดาลใจจากฮิตเลอร์ แต่สี่วันก่อนหน้ารัฐสภาโหวตกฎหมาย"การป้องกันชาติ" ผ่ายต่อต้านเซมิติกได้เสนอมาตรการซึ่งมีผลต่อชาวยิวในประเทศ 50,000 คน แต่แผนการนี้ได้ถูกคัดค้าน ในปีพ.ศ. 2483 กลุ่มต่อต้านเซมิติไม่ได้อยู่ในบัลแกเรีย อย่างไรก็ตามมาตรการของกลุ่มได้รับการตอบรับในวันที่ 13 มกราคม พ.ศ. 2484
มีการเริ่มต้นการส่งชาวยิว 11,363 คนสู่ค่ายกักกัน โดยเป็นชาวยิวจากดินแดนที่บัลแกเรียครอบครองคือในเทรซและมาซิโดเนีย เมื่อแผนขั้นต้นสำเร็จจึงมีการกวาดล้างชาวยิวในบัลแกเรีย ได้มีการประท้วงรุนแรงจากรองประธานสภา ดิมิทาร์ เปเชฟและอาร์คบิชอปสเตฟานที่เป็นสัญลักษร์ในการเคลื่อนไหวช่วงแรก
ในปีพ.ศ. 2486 รัฐบาลมีแผนการที่จะกำจัดประชาชนที่ต่อต้าน ประชาชนได้ถูกส่งเข้าค่ายกักกันที่ซึ่งก่อตั้งใกล้พระราชวังของซาร์ ได้มีการกักขังประชาชนกว่าแสนคน พระเจ้าซาร์ทรงมีดำริเหมือนประชาชนคือการไม่กักกันชาวยิว ฮิตเลอร์ได้โกรธและกล่าวว่า"ยิวไว้สำหรับดูแลข้างถนน" ชาวยิวจำนาวนมากได้หลบหนีออกจากค่ายกักกันในบัลแกเรีย
การสวรรคตอย่างลึกลับและกะทันหัน
ในปีพ.ศ. 2486 สงคามใกล้ถึงจุดเปลี่ยนที่สตาลินกราด เยอรมันเริ่มเพลี่ยงพล้ำ พระเจ้าซาร์บอริสทรงตระหนักถึงเรื่องนี้ดีและต้องการหลีกเลี่ยงความผิดพลาดเช่นเดียวกันกับพระบิดา เมื่อ 25 ปีก่อน พระองค์ทรงติดต่อกับอเมริกาอย่างเป็นการลับ
ฮิตเลอร์ได้รู้ถึงการติดต่อนี้ ในวันที่ 14 สิงหาคม พ.ศ. 2486 เขาได้เรียกพระองค์มาที่ศูนย์บัญชาการแนวรบด้านตะวันออกใกล้กับราสเตนเบิร์ก ในปรัสเซียตะวันออก การพบปะกันเป็นการขัดแย้งที่สุด ฮิตเลอร์ได้เตือนถึงบุญคุณของเขาที่มีต่อพระองค์ที่เยอรมนี มันเป็นความจริงว่าตั้งแต่เริ่มต้นของสงครามที่บัลแกเรียไม่ได้เกี่ยวข้องมากในความขัดแย้ง
ฮิตเลอรืพยายามชักจูงพระองค์และจะให้ได้ดินแดนเพิ่มขึ้นทางภาคใต้และตะวันตกเพื่อต่อต้านการขยายตัวของสหภาพโซเวียต พระองค์ทรงปฏิเสธและเสด็จกลับ พระองค์ทรงกลับในวันถัดไปไปที่กรุงโซเฟียกับเครื่องบินของเยอรมัน 9 วันหลังจากเสด็จกลับ พระเจ้าซาร์บอริสทรงอาเจียนอย่างรุนแรงและเสด็จสวรรคตในวันที่ 28 สิงหาคม พ.ศ. 2486 สิริพระชนมายุ 49 พรรษา
การเสด็จสวรรคตของพระองค์ยังเป็นที่โต้แย้งกันมาก บางคนกล่าวโทษฮิตเลอร์ แม้พระอนุชาของพระองค์ เจ้าชายคิริลแห่งบัลแกเรียทรงประกาศถึงการสวรรคตของพระองค์ในปีพ.ศ. 2488 ว่าทรงถูกลอบวางยาพิษระหว่างเสด็จกลับทางเครื่องบิน แต่การชันสูตรพระศพแสดงให้เห็นว่าพระเจ้าซาร์บอริสทรงหัวใจวายจากอาการที่ทรงเครียด
ชาวบ้านในพื้นที่โอซอยได้แกะสลักไม้แล้วนำไปตั้งที่หน้าสุสานของพระองค์ที่สำนักปฏิบัติธรรมริลา ในวันที่ 10 ตุลาคม พ.ศ. 2486 ข้อความเขียนว่า
"สำหรับกษัตริย์บอริสผู้กู้อิสรภาพ,มาซิโดเนียขอขอบคุณ"
บัลแกเรียหลังการสวรรคตของพระองค์
หลังจากพระเจ้าซาร์บอริสที่ 3 สวรรคต พระโอรสของพระองค์ซึ่งพระชนมายุ 6 พรรษา ได้ขึ้นครองราชย์ พระนามว่า พระเจ้าซาร์ซิเมออนที่ 2 แห่งบัลแกเรีย โดยมีเจ้าชายคิริล ผู้เป็นเสด็จอาเป็นผู้สำเร็จราชการ ฝ่ายสัมพันธมิตรได้ชัยชนะ รัฐบาลได้ประกาศเป็นกลางในวันที่ 6 สิงหาคม พ.ศ. 2488 แต่ช้าเกินไป สหภาพโซเวียตได้ประกาศสงครามกับบัลแกเรีย
ในวันต่อมา ฝ่ายจลาจลได้นำกำลังบ้านเกิดเมือนนอนโดนมีการสนับสนุนจากคอมมิวนิสต์และซเวโน รัฐบาลใหม่นำโดยอดีตนายกรัฐมนตรีจอร์เจียฟ คิมอน ได้กวาดล้างผู้ต่อต้านถึง 16,000 คน และต่อมาได้มีการประหาร 2,730 คน อันประกอบด้วย เจ้าชายคิริลแห่งบัลแกเรียและคณะผู้สำเร็จราชการ,อดีตรัฐมนตรี 22 คน,ผู้แทนราษฎร 67 คน,ที่ปรึกษาพระราชวงศ์ 8 คนและเจ้าหน้าที่ระดับสูง 47 คน ผู้คนเหล่านี้ได้ถูกกวาดล้างโดยรัฐบาลที่ต่อต้านระบอบกษัตริย์ ในเดือนกันยายน พ.ศ. 2489 รัฐบาลได้โจมตีสถาบันกษัตริย์และบังคับเนรเทศไปยังสเปน
อย่างไรก็ตามแม้คอมมิวนิสต์จะกุมอำนาจทั้งหมดและทำการลบรอยประวัติศาสตร์ซึ่งบันทึกเรื่องราวของพระเจ้าซาร์ ประชาชนบัลแกเรียยังจดจำภาพลักษณ์ของพระเจ้าซาร์บอริสที่ 3 หลังจากคอมมิวนิสต์หมดอำนาจไปแล้ว ในเดือนสิงหาคม พ.ศ. 2536 ได้มีการฉลองครบรอบ 50 ปีการเสด็จสวรรคตของพระเจ้าซาร์บอริสที่ 3 โดยมีการฝังที่สำนักปฏิบัติธรรมริลาอีกครั้งหลังจากที่เจ้าหน้าที่และประชาชนผู้จงรักภักดีต้องเคลื่อนย้ายพระศพไปที่ลับเพื่อหลบภัยคอมมิวนิสต์
แหล่งข้อมูลอื่น
1894 1943
หลอดเลือดแดงของส่วนป่ององคชาต
หลอดเลือดแดงของส่วนป่ององคชาต (Artery of bulb of penis หรือ Artery of the urethral bulb หรือ Bulbourethral artery) เป็นหลอดเลือดแดงสั้น ๆ ของลำขนาดใหญ่ซึ่งเกิดจากหลอดเลือดแดงหว่างขาในระหว่างพังผืดสองชั้น (ชั้นบนและชั้นล่าง)ของกะบังลมระบบปัสสาวะและเพศ โดยมันผ่านทางด้านใกล้กลาง (Medialward) เจาะผ่านพังผืดชั้นล่างของกะบังลมระบบปัสสาวะและเพศ และแยกออกเป็นแขนงในส่วนป่ององคชาตและในส่วนหลังของคอร์ปัส สปอนจิโอซัม
แม่น้ำปราณบุรี
แม่น้ำปราณบุรี เป็นแม่น้ำสำคัญสายหนึ่งของจังหวัดประจวบคีรีขันธ์ มีต้นกำเนิดบริเวณเขาพะเนินทุ่งในเทือกเขาตะนาวศรี โดยน้ำจากห้วยและลำน้ำหลายสายไหลมารวมกันที่บ้านกร่าง อำเภอแก่งกระจาน จังหวัดเพชรบุรี จากนั้นไหลเข้าเขตอำเภอหัวหินและอำเภอปราณบุรี จังหวัดประจวบคีรีขันธ์ ก่อนจะลงสู่อ่าวไทยที่ปากน้ำปราณซึ่งเป็นเขตอนุรักษ์ป่าชายเลนในพระราชดำริของพระบาทสมเด็จพระปรมินทรมหาภูมิพลอดุลยเดช รวมความยาวประมาณ 162 กิโลเมตร
แม่น้ำปราณบุรีนับเป็นแม่น้ำสายหนึ่งที่มีความอุดมสมบูรณ์และความหลากหลายของชีวภาพ เป็นแม่น้ำที่ยังประโยชน์แก่ผู้ที่อาศัยอยู่ในพื้นที่นั้น โดยมีการสร้างเป็นพื้นที่ชลประทานและเป็นสถานที่สำหรับล่องเรือเพื่อการท่องเที่ยว
สก็อตต์ มอฟฟ์แฟตต์
สก็อตต์ แอนดรูว์ มอฟฟ์แฟตต์ (Scott Andrew Moffatt)เกิดเมื่อวันที่ 30 มีนาคม ค.ศ. 1983 ในปี 1995 เมื่อสก็อตต์มีอายุได้12ปี เขาและน้องชายฝาแฝดอีกสามคนได้เป็นเจ้าของผลงานเพลงชุดแรกในนามของ The Moffatts (เดอะ มอฟฟ์แฟตส์) วงดนตรีสี่พี่น้องมีผลงานทั้งสิ้นห้าชุดด้วยกันในระยะเวลาห้าปีถัดมา ก่อนที่ The Moffatts จะประกาศยุติการทำงานอย่างเป็นทางการในเดือนสิงหาคม ปี 2001
ปัจจุบันสก็อตต์กำลังสนุกกับงานเพลงในมุมมองที่แตกต่างออกไปฐานะศิลปินเดี่ยวและโปรดิวเซอร์ของศิลปินมีชื่อมากมายทั้งไทยและเทศอาทิเช่น สล็อตแมชชีน แบรนด์นิวซันเซท เก็ทสุโนว่า เดย์ไลท์  Hay Nik iz Zand  และ  Roads
ชีวิตวัยเด็กและครอบครัว
สก็อตต์ และน้องชายฝาแฝดทั้งสามคน คลินตัน (คลินตัน โทมัส จอห์น มอฟฟ์แฟตต์ ) โรเบิร์ต (โรเบิร์ต แฟรงคลิน ปีเตอร์ มอฟฟ์แฟตต์ ) และ เดวิด (เดวิด ไมเคิล วิลเลียม มอฟฟ์แฟตต์ ) เติบโตขึ้นมาในครอบครัวนักดนตรีของแฟรงค์ และ ดาร์ลาน่า มอฟฟ์แฟตต์ ทำให้พวกเขาซึมซับความรักในเสียงดนตรีตั้งแต่ยังเล็กท่ามกลางธรรมชาติที่สวยงามของรัฐบริติชโคลัมเบียทางตอนใต้ของประเทศแคนาดา
แรกเริ่มเดิมทีประสบการณ์ทางดนตรีอย่างแรกของพี่น้องทั้งสี่คือการบันทึกเสียงเพลงคันทรี่ชื่อเพลง Grandpa ของ วิโนน่า จัดจ์ (พี่สาวของดาราฮอลลีวู้ด แอชลีย์ จัดจ์) เพื่อมอบเป็นของขวัญวันคริสต์มาสให้กับคุณปู่ จากนั้นเส้นทางสู่การเป็นศิลปินของพี่น้องตระกูลมอฟฟ์แฟตต์เริ่มต้นขึ้นเมื่อสก็อตต์และแฝดสามอายุได้เพียง 5-6 ปี โดยพวกเขาได้มีโอกาสขึ้นแสดงบนเวทีครั้งแรกร่วมกับ แฟรงค์ และ ดาร์ลาน่า ในปี 1990
ต่อมาในปี 1994 พี่น้องมอฟฟ์แฟตต์ได้เซ็นสัญญากับ เมอร์คิวรี่ เรคคอร์ด และกลายเป็นศิลปินคันทรี่ที่อายุน้อยที่สุดที่ได้เซ็นสัญญาอยู่ในเครือต้นสังกัดใหญ่อย่าง โพลีแกรม
ปี 1995-2001:เดอะ มอฟฟ์แฟตส์
อัลบั้มชุดแรกของเดอะ มอฟฟ์แฟตส์มีชื่อว่า It’s the wonderful World ออกวางจำหน่ายในปี1995 ตามมาด้วยอัลบั้ม The Moffatts ในปีเดียวกัน ในเวลานั้นชื่อเสียงของ เดอะ มอฟฟ์แฟตส์ เริ่มขยายออกไปในวงกว้าง ถึงแม้ว่าทั้งสองอัลบั้มไม่ประสบความสำเร็จนักในมุมมองของนักวิจารณ์ แต่พวกเขาจำหน่ายอัลบั้มแรกได้ 250,000 ชุด ขึ้นแสดงคอนเสิร์ต1,000ครั้ง และปรากฏตัวในรายการโทรทัศน์ของอเมริกาอีก 200 รายการ
ต่อมาชีวิตของเด็กๆทั้งสี่เกิดการเปลี่ยนแปลงครั้งใหญ่เมื่อพ่อและแม่ของพวกเขาตัดสินใจหย่าขาดจากกันในปี1996 แฟรงค์ผู้เป็นพ่อได้รับสิทธิ์ในการเลี้ยงดูลูกๆแต่เพียงผู้เดียวและได้แต่งงานใหม่กับ ชีล่า มอฟฟ์แฟตต์ พร้อมกับย้ายไปอยู่ที่ เมืองแนชวิลล์ รัฐเทนเนสซี
ทว่าชื่อของวงสี่พี่น้องกลับไม่เป็นที่รู้จักในตลาดหลักของวงการเพลงอย่างอังกฤษและสหรัฐอเมริกาถึงแม้ว่าจะมีการดึงตัวโปรดิวเซอร์ฝีมือดีอย่าง เกลน บัลลาร์ด (เคยร่วมงานกับ อลานิส มอริเซส, ไมเคิล แจ๊คสัน, และ วงแอโรว์สมิธ) เข้ามาร่วมสร้างสรรค์เพลงใหม่อีกสี่เพลงคือ Until you loved me, Misery, Written All over My Heart,และ Raining in my mind เพื่อบรรจุลงไปในอัลบั้มพิเศษคือ Chapter 1: A New beginning U.S. Version ที่ออกจำหน่ายในปี1999เพื่อเอาใจแฟนๆแถบดังกล่าวก็ตาม
หลังจากนั้นไม่นานมอฟฟ์แฟตต์ทั้งสี่กลับเข้าห้องอัดอีกครั้ง ครั้งนี้พวกเขามีโอกาสได้ทำงานร่วมกับ บ๊อบ ร๊อค โปรดิวเซอร์ชื่อดังผู้อยู่เบื้องหลังวงดนตรีระดับโลกอย่างวง เมทัลลิกา และตัดสินใจทำอัลบั้มจะที่ทำให้แฟนเพลงของมอฟฟ์แฟตส์ มองวงในฐานะศิลปินจริงๆ ไม่ใช่แค่ภาพลักษณ์ภายนอกและเพลงแบบเด็กๆอีกต่อไป การตัดสินใจที่ว่านี้เป็นเรื่องที่เสี่ยงมากทีเดียว ผู้เป็นโปรดิวเซอร์ถึงกับออกปากเตือนเด็กๆให้เตรียมใจว่าอัลบั้มชุดนี้อาจจะไม่ประสบความสำเร็จอย่างที่เคย แต่สิ่งที่สำคัญและน่าภูมิใจมากที่สุดคือพวกเขาได้ทำอัลบั้มที่สะท้อนถึงความเป็น เดอะ มอฟฟ์แฟตส์ ที่แท้จริงออกมาสู่สายตาผู้คนทั่วโลกต่างหาก
อัลบั้มชุดที่ห้านี้มีชื่อว่า Submodalities โดยคลินตันแฝดคนโตได้หยิบคำนี้จากหนังสือเรื่อง  Using Your Head for a Change มาเสนอเป็นชื่ออัลบั้มซึ่งสมาชิกทั้งสี่ก็เห็นตรงกันว่าเป็นคำที่เหมาะสมเพราะ "Submodalities" มีความหมายว่าการแปลงโฉม หรือการเปลี่ยนแปลงภาพลักษณ์ แสดงถึงความเปลี่ยนแปลงที่เกิดขึ้นกับสี่หนุ่มและแนวเพลงของพวกเขาได้เป็นอย่างดี
ปลายปี 2000 Submodalities ออกจำหน่ายพร้อมกับเสียงตอบรับจากแฟนเพลงที่แตกออกเป็นหลายกระแส หลายคนยินดีที่จะเติบโตไปพร้อมๆกับวงและพร้อมที่จะเปิดรับเดอะ มอฟฟ์แฟตส์ในมุมมองใหม่ บางคนพอใจมากกว่าที่จะกลับไปฟังผลงานชุดแรก และอีกไม่น้อยที่ตัดสินใจเลือกทางเดินใหม่
อย่างไรก็ตามดนตรีในอัลบั้มชุดนี้ที่แตกต่างออกไปด้วยอิทธิพลจากปัจจัยต่างๆที่ผ่านเข้ามาในชีวิตของพวกเขา และส่วนผสมที่กลมกลืนของความชื่นชอบทางดนตรีที่ไม่เหมือนกันรวมถึงพัฒนาการทางด้านดนตรีที่เริ่มแสดงออกมาให้เห็นอย่างเด่นชัดส่งก็ผลให้ ซิงเกิ้ลแรก Bang Bang Boom ทะยานขึ้นสู่อันดับ 1 อย่างรวดเร็วเป็นประวัติการณ์ในชาร์ทเพลงแคนาดาและประสบความสำเร็จในอีกหลายประเทศทั่วเอเชีย
ปี 2002-2004:เดอะ บอสตัน โพสต์
หนึ่งปีถัดมาหลังจากเดอะมอฟฟ์แฟตส์ประกาศแยกวง สก็อตต์กลับมาในฐานะสมาชิกคนหนึ่งของ เดอะ บอสตัน โพสต์ วงดนตรีอินดี้แนวPunk Rock ซึ่งประกอบด้วยสมาชิกสี่คนคือ สก็อตต์ (กีต้าร์ เบส คีย์บอร์ด และ ร้องนำ),ชอว์น เอเวอร์เร็ต (กลอง),นีล กัลป์ตาร์(เบส),และ จอน แกนท์(กีต้าร์)
เดอะ บอสตัน โพสต์ปล่อยผลงานชิ้นแรกที่มีชื่อว่า It's 99PM ออกมาในช่วงเดือนมกราคม ปี2003 โดยจำกัดการจำหน่ายซีดีภายในงานคอนเสิร์ตของพวกเขาเท่านั้น  อีกทั้งสก็อตต์ยังทำให้แฟนเพลงทั่วโลกที่รู้จักเขาในนามของเดอะมอฟฟ์แฟตส์แปลกใจด้วยสไตล์การร้องเพลงที่เปลี่ยนไปพร้อมกับแนวดนตรีที่ดุดันและภาพลักษณ์ที่เขา พอใจ ที่จะเป็น แต่ว่าประเด็นดังกล่าวกลับไม่ได้เป็นอุปสรรคในการเจริญเติบโตของวงแต่อย่างใด  ในทางตรงกันข้ามกระแสตอบรับที่สื่อมีต่อ เดอะ บอสตัน โพสต์ทำให้พวกเขาได้รับเชิญให้ไปปรากฏตัวในงานสำคัญทางดนตรีมากมาย อาทิเช่น Canadian national music television และ Much Music นอกจากนั้นแล้วหลายเพลงจากอัลบั้ม It's 99PM ยังได้รับรางวัลบันทึกเสียงยอดเยี่ยมจากสถาบันศิลปะ Banff Centre อีกด้วย
หลังจากการทัวร์คอนเสิร์ตสองครั้งในรอบสองปี และปล่อยผลงานออกมาได้เพียงชิ้นเดียว สมาชิกทั้งสี่ก็ตัดสินใจที่จะหยุดเรื่องของ เดอะ บอสตัน โพสต์ ไว้เพียงเท่านั้นและประกาศแยกวงด้วยเหตุผลที่ไม่ชัดเจนนัก ข่าวลือบางกระแสอ้างว่าเหตุผลที่แท้จริงของการแยกวงครั้งนี้มาจากการที่สื่อทั้งหลายต่างเลือกที่จะเทความสนใจให้ เดอะ บอสตัน โพสต์ เพราะสก็อตต์ผู้เป็นนักร้องนำมากกว่าที่จะให้ความสนใจกับพวกเขาทั้งสี่ในฐานะวงดนตรีอย่างแท้จริง
ปี 2005:ความพยายามอีกครั้ง
หนึ่งปีหลังจากนั้น สก็อตต์กับน้องชายแฝดเหมือน คลินตันและบ็อบ ร่วมกันตั้งวงดนตรีนิรนามขึ้นมาหนึ่งวงโดยสมาชิกทั้งสาม จงใจ ที่จะไม่เปิดตัววงสู่สาธารณชนเพื่อรักษาน้ำใจเดวิดผู้เป็นน้องชายคนสุดท้อง และพวกเขาทำผลงานออกมาหนึ่งชิ้นคือเพลงที่มีชื่อว่า "You don't know what I know" ซึ่งได้  ชอว์น เอเวอร์เร็ต เพื่อนของสก็อตต์และอดีตสมาชิกของเดอะ บอสตัน โพสต์มาเป็นโปรดิวเซอร์ให้  แต่เมื่อเพลงดังกล่าวได้รับรางวัลรองชนะเลิศอันดับสี่ประเภท Pop/Rock Stereo จากการแข่งขัน  Audio Engineering Society (AES)ในซานฟรานซิสโกจากฝีมือการโปรดิวซ์ของชอว์น การมีอยู่ของวงก็เล็ดรอดออกไปเข้าหูใครหลายๆคน ส่งผลให้ความพยายามของทางวงที่ต้องการจะหลีกเลี่ยงการกระทำใดๆก็ตามที่จะเกี่ยวโยงต่อความเป็น เดอะ มอฟฟ์แฟตส์ ต้องล้มเหลวลง เพราะการที่ไม่มีชื่อวงอย่างชัดเจนนั้นเองที่เป็นเหตุให้ผู้คนต่างก็เข้าใจกันไปว่านี่คือการกลับมาของ  เดอะ มอฟฟ์แฟตส์
หลังจากนั้นข่าวคราวของวงก็เงียบหายไปนานอย่างไม่ทราบสาเหตุโดยที่ไม่มีความเคลื่อนไหวใดๆของสามพี่น้องออกมาอีกเลยจนกระทั่งโปรเจกต์ดังกล่าวถูกล้มเลิกไปในที่สุด
ปี 2006:สก็อตต์บนถนนสายใหม่
สก็อตต์เดินหน้าทำโครงการอัลบั้มเดี่ยวของเขาทันทีหลังจากนั้น เขากลับไปที่บ้านในแอลเอและลงมือผลิตผลงานทุกขั้นด้วยตัวเองทั้งหมด อีกทั้งสก็อตต์ยังได้ทำการตัดสินใจครั้งสำคัญให้แฟนเพลงทุกคนมีส่วนร่วมกับงานเพลงชุดนี้ด้วยการส่งเครื่องดนตรีหรือทำนองเพลงที่น่าสนใจมายังที่อยู่ที่ให้ไว้ในหน้ามายสเปซ โดยให้สัญญาว่าจะกล่าวขอบคุณผู้มีอุปการคุณทุกท่านบนปกซีดีเมื่ออัลบั้มออกวางตลาดแล้ว
เวลาผ่านไปนานพอสมควรจนกระทั่งในเดือนเมษายน ปี2006 การรอคอยของแฟนๆก็สิ้นสุดลงเมื่อ The Allegory of the Cityอัลบั้มเดี่ยวชุดแรกในชีวิตของสก็อตต์ มอฟฟ์แฟตต์เสร็จสมบูรณ์ และเปิดให้สั่งซื้ออย่างเป็นทางการผ่านทางหน้ามายสเปซมิวสิกในช่วงปลายเดือนมิถุนายน อีกทั้งสก็อตต์ยังได้ทำการอัปโหลดเพลงเด่นๆจากอัลบั้มสามเพลงคือ The City's Teeth,Perilously here,และ These Walls ลงบนหน้ามายสเปซมิวสิกเพื่อให้ผู้ที่สนใจหรือแฟนๆได้ลองฟังเพื่อเป็นตัวอย่างประกอบการตัดสินใจ
จากคำบอกเล่าของสก็อตต์ เพลงทุกเพลงใน The Allegory of the City ถูกถ่ายทอดออกมาในแนวเพลงอะคูสติคผสมโฟล์คร็อคที่มีเอกลักษณ์เฉพาะตัว อีกทั้งผลงานชุดนี้ยังเปรียบเสมือนบทกวีที่เขียนขึ้นเพื่อบอกเล่าเกี่ยวกับผู้คนและเรื่องราวต่างๆที่ได้ผ่านเข้ามาในชีวิตของเขารวมทั้งประสบการณ์ที่ตัวเขาเองมีโอกาสได้สัมผัสตลอดระยะเวลาที่เขาพักอยู่ที่อพาร์ทเม้นต์ของเขาในย่านแอลเอ นอกจากนี้แล้ว อัลบั้มนี้ยังเป็นผลงานที่แสดงความเป็น ตัวตน ของสก็อตต์ มอฟฟ์แฟตต์มากที่สุดเท่าที่เขาเคยทำมาอีกด้วย
ในปีเดียวกันนี้เองสก็อตต์ยังทำเซอร์ไพรส์แฟนๆทั่วโลกด้วยการตัดสินใจเดินทางไปทำงานที่ประเทศไทยกับบริษัท โซนี่ บีเอ็มจี มิวสิก เอนเตอร์เทนเม้นท์ ในฐานะโปรดิวเซอร์โดยประเดิมการทำงานโปรดิวซ์เต็มรูปแบบเป็นครั้งแรกร่วมกับวง สล็อตแมชชีน  ในอัลบั้ม Mutation
การร่วมงานกันระหว่างสก็อตต์และสล็อตแมชชีนในอัลบั้มดังกล่าวนี้เองทำให้พวกเขาเป็นที่รู้จักและได้รับรางวัลมากมาย อาทิเช่น รางวัล Seed Awards สาขา เพลงยอดเยี่ยมสุดซี้ดประจำปี2006 จากเพลงผ่าน, รางวัล สีสัน อวอร์ด สาขา ศิลปินร็อคยอดเยี่ยมประจำปี 2006 ,และ รางวัล Music Express Award 2006 สาขา เพลงไทยยอดเยี่ยม จากเพลง ผ่าน และ อัลบั้มยอดเยี่ยมประจำปี จากอัลบั้ม Mutation
สก็อตต์ใช้เวลาทำงานที่ประเทศไทยอยู่เกือบหนึ่งปี ก่อนที่จะเดินทางกลับไปยังสหรัฐอเมริกาหลังจากที่เขาร่วมเป็นแขกรับเชิญในMutation Nightคอนเสิร์ตครั้งแรกของสล็อตแมชชีนในเดือนธันวาคม ปี2006 โดยไม่มีความเคลื่อนไหวหรือข่าวคราวใดๆออกมาให้ได้ยินมากนักหลังจากนั้น
ปี 2007-ปัจจุบัน:สก็อตต์ในบทบาทโปรดิวเซอร์
สก็อตต์หายไปทำอะไรหลายๆอย่างระหว่างที่เขาไม่ได้อยู่เมืองไทยตลอดปี2007 เขาใช้เวลาอยู่กับแม่และน้องชายฝาแฝดที่บ้านในเมืองแนชวิลล์ รัฐเทนเนสซี กลับไปเที่ยวที่ประเทศแคนาดา อีกทั้งเขายังมีโอกาสได้ทำงานเพลงที่เขารักร่วมกับน้องชายทั้งสองคนอีกด้วย
อย่างไรก็ตามในเดือนมกราคมปี2008 สก็อตต์กลับมาทำงานโปรดิวซ์ให้กับ สล็อตแมชชีน เป็นครั้งที่สองในอัลบั้มที่สาม Gray หลังจากที่อัลบั้ม Mutation ประสบความสำเร็จเป็นอย่างมากในปี2006ที่ผ่านมา และในปีเดียวกันนี้เองเขายังได้ร่วมงานกับวงร็อคมากฝีมืออย่าง แบรนด์นิวซันเซท   ซึ่งครั้งนี้เป็นครั้งแรกที่พวกเขาได้ทำงานร่วมกับโปรดิวเซอร์หลังจากที่ แบรนด์นิวซันเซท ได้แสดงฝีมือทำทุกอย่างเองในสองอัลบั้มก่อนหน้านี้ของพวกเขา
อัลบั้มชุดใหม่ของแบรนด์นิวซันเซทได้รับผลตอบรับที่ดีทั้งจากแฟนๆ และสื่อมวลชน ในเวลาเดียวกันนี้เองสก็อตต์ก็เริ่มเป็นที่รู้จักในฐานะโปรดิวเซอร์ที่มีความสามารถ ไม่ใช่แค่อดีตสมาชิกของวงเดอะมอฟฟ์แฟตต์เพียงอย่างเดียวอีกต่อไป ความสามารถของเขายิ่งเป็นที่พิสูจน์ให้เห็นเมื่อสก็อตต์ได้รับการเสนอชื่อเข้าชิงจากงานโปรดิวซ์ของเขาในอัลบั้มล่าสุดของแบรนด์นิวซันเซท และได้รับรางวัลโปรดิวเซอร์ยอดเยี่ยมแห่งปีจากงานประกาศรางวัล Thai Headbanger Award 2008 ซึ่งเป็นงานมอบรางวัลที่ยิ่งใหญ่งานหนึ่งในวงการเพลงเมทัลและใต้ดินของไทยในเดือนธันวาคม ปี2008 ที่ผ่านมา
ปัจจุบันสก็อตต์ยังคงทำงานอยู่ที่ประเทศไทยในฐานะโปรดิวเซอร์ของวง เก็ทสุโนว่าและ เดย์ไลท์ ศิลปินในค่ายสนามหลวงเรคคอร์ดในเครือบริษัทโซนี บีเอ็มจี รวมทั้งทำหน้าที่โปรดิวเซอร์ให้กับวงดนตรีสัญชาติแคนาเ้ดี้ยนอีกสองวงด้วยกัน นั่นคือ Hay Nik iz Zand และ   Roads  นอกจากนี้เขายังวางแผนที่จะทำอัลบั้มเดี่ยวชุดที่สองออกมาในปี2010ที่จะถึงนี้  แต่สำหรับตอนนี้แล้วสก็อตต์ยืนยันว่าเขาจะขอสนุกอยู่กับงานโปรดิวเซอร์ที่เป็นพรสวรรค์อีกประการหนึ่งของเขาต่อไป
อ้างอิง
1983